  Виталий Пронин Шаерамы «Вунонтэм полк» акция 5-тӥ арзэ ортчоз ни.Отчы пыриськыны быгатэ котькуд мылкыд карись. Со понна дасяно штендер - печатлано Быдӟым оже пыриськем яке фронт мышкын ужам ӵыжы-выжыедлэсь туспуктэмзэ, улаз одно ик гожтоно нимтулзэ, званизэ. Ляконо сое пластик вылэ но юнматоно боды борды. Штендерлэн быдӟалаез 300х450 миллиметр луыны кулэ. Таӵе пулэз быгатӥськоды асьтэос но лэсьтыны, печатной салонэ но вазиськыны. Шаерамы «Вунонтэм полк» акция 5-тӥ арзэ ортчоз ни. Ижын калык люкаськоз 9 час 45 минутысен 2-тӥ кар больница но Удмуртиысь Данъян пул вискын. Акциез радъясьёс туэ ог 40 сюрс пала адямиез возьмало, кылем арын, кылсярысь, Иж кузя ортчиз 30 сюрс адями, нош ёрос центръёсын но гуртъёсын - 50 сюрслэсь ятыр мурт. Сергей Захаров  